Broj: 14-34-3-2065-4/2025

Sarajevo, 14.07.2025. godine

Na osnovu člana 8. Zakona o radu u institucijama BiH („Službeni glasnik BiH“, br. 26/04, 7/05, 48/05, 60/10, 32/13, 93/17, 59/22 i 88/23), a u vezi sa članom 28a. stav (1) Zakona o državnoj službi u institucijama BiH („Službeni glasnik BiH“, br. 19/02, 35/03, 4/04, 17/04, 26/04, 37/04, 48/05, 2/06, 32/07, 43/09, 8/10, 40/12, 93/17 i 18/24), a u skladu sa čl. 15. st. (3.) i (4.) Zakona o Visokom sudskom i tužilačkom vijeću Bosne i Hercegovine („Službeni glasnik BiH“, br. 25/04, 93/05, 48/07, 15/08, 63/23, 9/24 i 50/24), po pribavljenoj saglasnosti Agencije za državnu službu BiH broj: 02-34-2-763-1/25 od 23.06.2025. godine, Visoko sudsko i tužilačko vijeće Bosne i Hercegovine, raspisuje

# **JAVNI OGLAS**

za popunjavanje radnog mjesta na određeno vrijeme u

Sekretarijatu Visokog sudskog i tužilačkog vijeća Bosne i Hercegovine

**do povratka državne službenice sa porodiljskog odsustva**

**ODJEL ZA PRAVNA PITANJA**

**1/01 Stručni saradnik za pripremu sjednica i praćenje izvršenja odluka Vijeća**

**Svrha radnog mjesta:** Poduzima širok raspon administrativnih poslova i drugih aktivnosti podrške radu Odjela u cilju efektivne i efikasne podrške VSTV-u BiH u osiguranju nezavisnog, nepristranog i profesionalnog pravosuđa u BiH.

**Opis poslova i radnih zadataka:** učestvuje u pripremi, organizaciji i radu sjednica; sakuplja prijedloge i priprema nacrt dnevnog reda sjednica; upravlja elektronskom bazom (e-sjednicom) i brine se o blagovremenom dostavljanju relevantnih materijala članovima; brine se o osiguranju uslova potrebnih za održavanje sjednice; prati provođenje zaključaka i odluka Vijeća koji se odnose na rad Odjel za pravna pitanja; priprema zapisnike sjednica; održava i ažurira elektronske i papirne arhive Odjela i po zahtjevu izdaje informacije i podatke, te dostavlja dokumente; pomaže u pripremi i formatiranju korespondencije, izvještaja, obrazaca, i druge relevantne dokumentacije Odjela; obavlja i druge poslove i zadatke po nalogu nadređenog sukladno radnom mjestu, svrsi i nivou odgovornosti.

**Posebni uslovi:** VSS – fakultet društvenih ili humanističkih nauka ili ekvivalent Bolonjskog sistema studiranja sa najmanje 180 ECTS; najmanje jedna (1) godine radnog iskustva na istim ili sličnim poslovima; osnovno znanje i razumijevanje nadležnosti VSTV-a BiH i rada Sekretarijata; osnovni nivo znanja engleskog jezika; napredni korisnički nivo u korištenju računara, e-maila i obrade teksta; srednji korisnički nivo multi-medijskih prezentacija, izrade i korištenja tabelarnih prikaza i korištenja web stranica; osnovni korisnički nivo u izradi i korištenju baza podataka.

**Potrebne kompetencije**: 1.2 Posvećenost ličnom i profesionalnom razvoju; 2.1 Poduzimanje inicijative; 2.2 Inovativnost; 3.1 Izgradnja konstruktivnih radnih odnosa s kolegama; 4.0 Komunikacija (i sve podkompetencije); 5.0 Lična djelotvornost i usmjerenost ka rezultatu (i sve podkompetencije).

**Napomena za sve kandidate:**

* *Pored posebnih uslova kandidati moraju ispunjavati i opšte uslove propisane članom 22. Zakona o državnoj službi u institucijama Bosne i Hercegovine.*
* *Javni oglas se sprovodi u skladu sa odredbama Zakona o radu u institucijama Bosne i Hercegovine.*
* *Komisija za izbor će sa kandidatima koji ispunjavaju propisane uslove provesti postupak ispitivanja kandidata obavljanjem testiranja, o čijem vremenu i mjestu održavanja će biti blagovremeno obaviješteni.*
* *Pod radnim iskustvom podrazumijeva se radno iskustvo nakon stečene visoke školske spreme.*
* *Sa izabranim kandidatom zaključuje se ugovor o radu na određeno vrijeme, do povratka državne službenice sa porodiljskog odsustva, sa statusom zaposlenika, u skladu sa članom 28a. stavom (2) Zakona o državnoj službi u institucijama BiH (“Službeni glasnik BiH” br. 19/02, 35/03, 4/04, 17/04, 26/04, 37/04, 48/05, 2/06, 32/07, 43/09, 8/10, 40/12, 93/17 i 18/24).*
* *Kandidat koji nema položen stručni upravni ispit dužan je taj ispit položiti najkasnije u roku od šest mjeseci od dana prijema u radni odnos, u skladu sa članom 56. Zakona o radu u institucijama Bosne i Hercegovine.*

**Potrebni dokumenti:**

* univerzitetske diplome (nostrifikovane diplome, ukoliko fakultet nije završen u BiH ili je diploma stečena u nekoj drugoj državi nakon 06.04.1992. godine) odnosno, za kandidate koji su visoko obrazovanje stekli po Bolonjskom sistemu uz univerzitetsku diplomu i dodatak diplomi; iznimno, samo u slučaju da visokoškolska ustanova dodatak diplomi nije uopšte izdavala, niti za jednog diplomca, kandidat je dužan da uz ovjerenu kopiju univerzitetske diplome dostavi uvjerenje visokoškolske ustanove da dodatak diplomi nije uopšte izdat, niti za jednog diplomca;
* uvjerenja o državljanstvu (ne starije od 6 mjeseci od dana izdavanja od strane nadležnog organa);
* uvjerenja o položenom stručnom upravnom ispitu;
* potvrde ili uvjerenja kao dokaza o traženoj vrsti radnog iskustva;
* dokaz o poznavanju stranog jezika;
* dokaz o traženom poznavanju rada na računaru.

Mole se kandidati da ne dostavljaju dokumentaciju koja nije tražena tekstom javnog oglasa jer se ista neće uzimati u razmatranje.

Izabrani kandidat obavezan je dostaviti uvjerenje o nevođenju krivičnog postupka (ne starije od tri mjeseca), najkasnije do momenta zaključivanja ugovora o radu, u suprotnom skida se sa liste uspješnih kandidata.

Dokumenti koji se prilažu uz prijavu moraju biti u orginalu ili u ovjerenoj kopiji.

Sve tražene dokumente, **zajedno sa prijavnim formularom VSTV-a za uposlenike**, koji se nalazi pored teksta oglasa na Internet stranici Visokog sudskog i tužilačkog vijeća BiH <http://vstv.pravosudje.ba>/, treba dostaviti **najkasnije do 22.07.2025. godine**, putem pošte preporučeno na adresu:

**Visoko sudsko i tužilačko vijeće Bosne i Hercegovine**

**“Javni oglas za popunu radnog mjesta na određeno vrijeme do povratka državne službenice sa porodiljskog odsustva“**

Ul. Kraljice Jelene 88

71 000 Sarajevo

Ispunjavanje uslova utvrđenih ovim oglasom računa se sa danom predavanja prijave.

Nepotpune, neblagovremene i neuredne prijave, prijave kandidata koji ne ispunjavaju uslove ovog oglasa, kao i kopije tražene dokumentacije koje nisu ovjerene, neće se uzimati u razmatranje.